sv da da da da sv da de da sv da da da en da da da da da da da da de da da da en da de da da da da da sv da da da
Tryghed, lighed og fællesskab er kerneværdier som jeg, sammen med miljømæssig og økonomisk bæredygtighed, ønsker skal være fundament for vores kommune. I Fredensborg har vi en god bo-kommune, med velfærd og omsorg, men der er stadig plads til forbedringer og udvikling. Alle borgere skal sikres lige mulighed for et godt liv.
Vi har en samfundsmæssig social kontrakt i Danmark mellem borgerne som er en grundsten for mig, og som mit politiske arbejde vil bære præg af. Uanset om vi er unge eller ældre, er vi fælles om skabe vores velfærd i samfundet. Derfor er jeg optaget af at sikre det gode liv for såvel unge som ældre:
Optimale opvækstmuligheder for alle børn og unge
Udvikling i de lokale bysamfund og rekreative, mangfoldige naturområder
Livsglæde og værdighed for seniorer
OM VIVIAN          MÆRKESAGER          KONTAKT
Jeg har hele mit arbejdsliv haft det privilegium, at jeg har arbejdet netop med det som interesserer mig mest, nemlig vores fælles velfærd samt styring og økonomi i samfundet.
Jeg underviser i økonomi, styring og analyse på forvaltningsuddannelserne på Professionshøjskolen Metropol. Her underviser jeg såvel unge som er i færd med deres uddannelse på en videregående forvaltnings-uddannelse, som modne erhvervsaktive som følger efter- og videreuddannelse. Jeg er uddannet i Statskundskab (Cand. Scient. Pol.) på Københavns Universitet og har arbejdet godt 16 år med økonomistyring og ledelse i kommunerne, senest i Fredensborg Kommune hvor jeg fra 2011-2015 besad stillingen som souschef i økonomicenteret, indtil jeg i 2015 valgte at forlade kommunaløkonomien i ”praksis”, for at undervise om emnet i stedet.
Jeg er 50 år, gift med Jens som er Ingeniør og mor til 2 unge mennesker, Kamille på 19 år og Johannes på 14 år. Vi bor i Kokkedal som vi holder meget af. Ligesom de øvrige bysamfund i Fredensborg Kommune har Kokkedal rigtig meget at byde på. Kokkedal har skønne grønne landskabskiler både mod Nivå og mod nabokommunen Hørsholm og har nærhed til vand, både ådalen og Øresund. Jeg føler mig tæt knyttet også til de øvrige bysamfund og landområder i kommunen, herunder måske især Nivå, hvor jeg og min mand begge har boet som børn og gået i skole på daværende Nivå Centralskole. Jeg føler, at jeg har haft en meget tryg og god ungdom i en god bo-kommune og jeg ønsker, at vi skal fortsætte med at udvikle kommunens faciliteter og sikre samme tryghed for alle vores børn og unge i dag.